stanford-oval/wikipedia huggingface dataset:
Mary Alice Young
Synopsis > Kausi 1

Pilottijakson ensimmäisessä kohtauksessa Mary Alice esittelee itsensä. Sen jälkeen hän menee talonsa sisälle, ottaa aseen ja ampuu itseään päähän.
Löydettyään kiristyskirjeen Mary Alicen tavaroiden joukosta, muut kotirouvat tekevät sarjan löytöjä. Tri Goldfine hoiti Mary Alicea; Mary Alice oli aikaisemmin Angela; ja hän saattoi olla osallisena vauvan katoamiseen. Mary Alicen poika, Zach, alkaa nähdä takaumia ja saa niistä vaikutelman, että olisi tappanut vauvan nimeltä Dana. Kun Felicia Tilman tulee kaupunkiin ja tajuaa tietävänsä Mary Alicen aikaisemman identiteetin, on vain ajan kysymys milloin naiset tajuavat Mary Alicen salaisuuksien määrän.
Ensimmäisen kauden viimeisessä jaksossa Mary Alicen kuoleman mysteeri paljastuu. Vuosia sitten Mary Alice (silloin Angela) ei voinut saada lasta ja osti vauvan laittomasti heroiiniaddikti Deirdreltä. Sen jälkeen Mary Alice muutti Wisteria Lanelle miehensä ja vauvansa kanssa aloittaakseen uuden elämän. Youngien perheen kaunis, onnellinen elämä melkein tuhoutui kun nainen palasi, näennäisesti selvänä, haluten lapsensa takaisin. Sanallisen riidan jälkeen Deirdre lähti hakemaan lastaan, jolloin Mary Alice puukotti tämän lapsen silmien edessä. Mary Alice ja Paul pilkkoivat ruumiin ja hautasivat sen uima-altaansa alle. Zachin biologinen isä osoittautui Mike Delfinoksi. Vuosia myöhemmin rouva Huber sai selville Mary Alicen salaisuuden siskonsa Felician avulla, joka työskenteli "Angelan" kanssa, ja alkoi kiristää Mary Alicea. Epätoivoissaan Mary Alice teki itsemurhan.
Synopsis > Kausi 2

Ensimmäisenä sarjan kotirouvista, Mary Alice muutti Wisteria Lanelle 15 vuotta ennen sarjan pilottijaksoa. Toisen kauden viimeisessä jaksossa Mary Alice esiintyy useissa takaumissa, kuvaillen ensitapaamistaan muiden kotirouvien kanssa; ensimmäinen hahmo, jonka hän tapasi, oli Susan Mayer. Mary Alice pelasti Susanin tämän lukittua itsensä muuttoautoonsa. Toinen hahmo, jonka hän tapasi oli Bree van de Kamp, joka tuli Youngien talon luo Andrewin ja Rexin kanssa. Bree käski Andrewin pyytää anteeksi tämän varastettua Mary Alicen sammakkokoristeen.
Lynette Scavon Mary Alice tapasi vuosia myöhemmin. Lynette ja Tom riitelivät Lynetten raskaudesta. Gabrielle Solisin Mary Alice tapasi viimeisenä. Gabrielle ja tämän mies Carlos olivat vain alusvaatteisillaan Mary Alicen, Susanin, Lynetten ja Breen kävellessä sisään.
Synopsis > Kausi 3

Jaksossa "Bang" Lynette näkee sarjan unia viimeisestä juttelukerrastaan Mary Alicen kanssa ennen tämän itsemurhaa. Lynette ahdisti ajatus, ettei hän ollut yrittänyt pelastaa tätä. Panttivankitilanteen jälkeen Lynette näki viimeisen unensa Mary Alicesta. Tällä kertaa Lynette yritti estää jotain pahaa tapahtumasta kysymällä voisiko hän auttaa. Mary Alice vastasi ettei voi, mutta tämä voisi nauttia ihanasta päivästä joita on niin vähän. Unen jälkeen Mary Alice sanoo: "Se oli viimeinen kerta kun Lynette näki unta minusta, ja olen kiitollinen hänen puolestaan."
Synopsis > Kausi 4

Mary Alice ei ollut suuri osa kautta, mutta hänet nähtiin useissa tilanteissa. Hän oli muun muassa Susanin takaumassa, jossa Katherine Mayfair lähtee yllättäen Wisteria Lanelta.
Kaudella mainittiin, että Mary Alice piti paikkaansa Wisteria Lanen kodinomistajien yhdistyksen puheenjohtajana, mutta tämän kuoleman jälkeen paikka oli ollut jo neljä vuotta tyhjänä, kunnes Katherine Mayfair palasi ja vaati tulla valituksi.
Mary Alice ilmestyy myös takaumassa iltaa ennen Katherinen lähtöä Wisteria Lanelta. Katherinen ja Lillianin ollessa ulkona, Mary Alice vahti Dylania ja paljastui, että Katherinen mies Wayne Davis oli käynyt vierailulla ja antanut Dylanille nuken ja kolmipyöräisen. Mary Alice pahoitteli ollessaan tietämätön Katherinen pakenevan pahoinpitelevää ex-miestään.
Synopsis > Kausi 5

Kuten kahdella edelliselläkin kaudella, Mary Alice ei ole suuressa osassa kauden tarinaa ja tekee ainoan esiintymisensä jaksossa 13. Eli Scruggsin hautajaisissa Mary Alice muistelee kuinka hän muutti Elin elämän: eräänä aamuna kun Elillä ei ollut vielä vakituista työtä, hän lähestyi Mary Alicea ja esitteli itsensä. Sanottuaan ettei hänellä ole Elille töitä, Mary Alice muuttaa mieltään nähtyään Elin pitävän rikkinäisiä kenkiä, niinpä Mary Alice pyytää Elia korjaamaan rikkinäisen vaasin. Eli arvostaa Mary Alicen sympatiaa ja ensiksi kieltäytyykin tarjouksesta, mutta Mary Alice vaatii tämän korjaavan vaasin. Muutamia vuosia myöhemmin Elin saatua vakituisen työn Mary Alicen suositusten avulla, Eli kävelee Mary Alicen luo tämän lukiessa lappua. Mary Alice yrittää piilottaa alakulonsa, vaikka jokin selvästi vaivaa tätä ja tarjoaa Elille vaasia, jonka tämä korjasi vuosia aiemmin. Eli hyväksyy tarjouksen ja lähtee huolestuneen. Paljastuu, että lappu oli kiristyskirje ja päivä oli Mary Alicen itsemurhan päivä. Ambulanssi saapuu Wisteria Lanelle ja koko naapurusto tulee paikalle saadakseen selville mitä Mary Alicelle on tapahtunut. Eli katsoo kauempaa ja katuu kun ei tehnyt mitään estääkseen tämän itsemurhan. Siitä päivästä lähtien Eli vannoo korjaavansa kaikkien ihmisten tavarat sekä elämät niin hyvin kuin mahdollista.
Mary Alicen rooli pieneni huomattavasti kauden aikana.
Synopsis > Kausi 6

Taaskaan Mary Alice ei ole osa kauden tarinaa, mutta jatkaa naapuruston elämän seuraamista. Mary Alicen vanhan talon ostaa Bolenien perhe.
Jaksossa 20, Epiphany, Mary Alice myös nähdään tavanomaisen kertojan roolinsa lisäksi. Hän kertoo, kuinka tapasi Fairviewin kuristajan tämän ollessa neljävuotias ja kuinka ojensi tämän vasta yksinhuoltajaksi joutunutta äitiä pitämään parempaa huolta pojastaan.
Mesoarkeeinen maailmankausi

| Arkeeinen aioni> Alkamisaika milj. v sitten | Arkeeinen aioni> Maailmankausi |
| --- | --- |
2 800: Neoarkeeinen
3 200: Mesoarkeeinen
3 600: Paleoarkeeinen
3 800: Eoarkeeinen
Mesoarkeeinen kausi oli 3,2–2,8 miljardia vuotta sitten. Tältä ajalta ovat ensimmäiset tunnetut stromatoliitit, kivettyneiden bakteerien muodostamat orgaanisen aineen kupumaiset kerrostumat. Elämä oli tällä ajalla edelleen vain mikroskooppisen pientä. Oli edelleen vain bakteereja muistuttavia monisoluisia. Luultavasti tällä ajalla oli jo manner nimeltä Ur noin 3 miljardia vuotta sitten.
Mesoarkaiseen liittyviä kerrostumia

Etelä-Afrikan Swazian: 4000-3000 miljoonaa vuotta sitten
Kiinan Fupingan: 3100-2600 miljoonaa vuotta sitten
Etelä-Afrikan Randian: 3000-2500 miljoonaa vuotta sitten
Mataroja

Mataroja on kylä Kouvolan kaupungissa, Kymenlaakson maakunnassa, Etelä-Suomessa. Se sijaitsee Sippolan alueella, joka tunnetaan maaseutumaisemistaan ja historiallisista kohteistaan. Mataroja on perinteinen suomalainen kylä, jossa maatalous ja luonnonläheinen elämäntapa ovat yhä keskeisessä roolissa.
Historia

Mataroja on ollut pitkään maatalousvaltaista aluetta. Kylän asutus ja maanviljely ovat muovanneet sen maisemaa vuosisatojen ajan. Alueella on säilynyt paljon vanhoja maatiloja ja perinteisiä rakennuksia, jotka kertovat kylän historiasta ja kulttuuriperinnöstä.
Luonto ja ympäristö

Matarojan maisemaa hallitsevat laajat peltoalueet, metsät ja järvet. Kylän ympäristö tarjoaa erinomaiset mahdollisuudet ulkoiluun ja luonnossa liikkumiseen. Alueella voi harrastaa esimerkiksi patikointia, marjastusta ja kalastusta.
Palvelut ja elinkeinoelämä

Mataroja on säilyttänyt maaseutumaisen elinympäristönsä, ja kylän infrastruktuuri on pitkälti paikallisten asukkaiden tarpeisiin suunniteltu. Kouvolan kaupungin palvelut ovat kuitenkin helposti saavutettavissa, tarjoten laajemmat kaupalliset ja julkiset palvelut sekä työpaikat.
Kulttuuri ja nähtävyydet

Läheinen Sippolan kylä tunnetaan erityisesti kulttuurihistoriastaan. Sippolan kartano ja Sippolan kirkko ovat merkittäviä historiallisia kohteita, jotka houkuttelevat myös matkailijoita. Matarojan kylämaisema itsessään tarjoaa vierailijoille rauhallisen ja autenttisen suomalaisen maaseutukokemuksen.
Liikenneyhteydet

Matarojalta on matkaa [[valtatie 15|valtatie 15:lle noin kolme kilometriä ja kouvolaan 21km.
Mental Beat

| Mental Beat (Radio sampler) Hanoi Rocks |
| --- | --- | --- |

EP-levyn tiedot
 Äänitetty : 6.-19. maaliskuuta 1983
 Julkaistu: 1983
 Tuottaja(t): Dale Griffin ja Overend Watts
 Tyylilaji: rock, hard rock, glam rock, punk
 Kesto: 15.39
 Levy-yhtiö: Quality Records
Hanoi Rocksin muut julkaisut
| Until I Get You 1983 | Mental Beat (Radio sampler) 1983 | Up Around the Bend 1984 |
Mental Beat on suomalaisen rockyhtye Hanoi Rocksin vuonna 1983 Kanadassa julkaistu promo-EP, jota ei tarkoitettu kaupalliseen myytiin. Hanoi Rocksin suosio kasvoi 1983 huomattavaa vauhtia ja se julkaisi useita EP:itä, singlejä ja maksisinglejä, jotta yhtyeen tunnettavuus kasvaisi, erityisesti Pohjois-Amerikassa. Tämä EP onkin julkaistu juuri yhtyeen tunnetuksi tekemiseksi Kanadan radioissa.
Levyn kappaleet on Tragedya lukuun ottamatta irrotettu Hanoi Rocksin silloiselta uudelta albumilta Back to Mystery City, jota tämä EP mainostaa. Kappaleet ovat käytännössä samat kuin muillakin kyseiseltä albumilta julkaistuilla maksisingleillä Malibu Beach ja Until I Get You. Promootio-EP:lle on tietenkin kerätty Hanoi Rocksin sen hetkiset hitit.
Kappaleet

Mental Beat – 5.02
Tragedy – 3.54
Malibu Beach Nightmare – 2.46
Until I Get You – 4.37
Kokoonpano

Kaikki kappaleet tehnyt Andy McCoy.
Kappaleissa Mental Beat, Malibu Beach Nightmare ja Until I Get You
Michael Monroe – laulu
Andy McCoy – sähkökitara
Nasty Suicide – sähkökitara
Sam Yaffa – bassokitara
Razzle – rummut
Kappaleessa Tragedy
Michael Monroe – laulu
Andy McCoy – sähkökitara
Nasty Suicide – sähkökitara
Sam Yaffa – bassokitara
Gyp Casino – rummut
Matti Vuolukka

Tampereen vallankumouskomitea maaliskuussa 1917. Matti Vuolukka kuvan oikeassa yläkulmassa (nro. 30).
Matti Vuolukka (oik. Matts Viktor Wuolukka, 23. heinäkuuta 1870 Tervola – 31. toukokuuta 1951 Tampere) oli suomalainen toimittaja, kirjankustantaja ja työväenliikkeen aktiivi.
Poliittinen toiminta

Varsinaiselta ammatiltaan Vuolukka oli puuseppä. Hän kuului Oulun Työväenyhdistykseen, jonka edustajana Vuolukka oli heinäkuussa 1899 Turussa järjestetyssä Suomen Työväenpuolueen (nyk. SDP) perustavassa kokouksessa. Vuolukka valittiin kokouksessa myös sen ensimmäiseen puoluehallitukseen. Saman vuoden elokuussa Vuolukka muutti Tampereelle, jossa hän aloitti Kansan Lehden ainoana toimittajana tehtävästä erotetun Kössi Koskisen tilalla. Vuolukka työskenteli lehdessä aina vuoteen 1904 saakka. Vuoden 1901 Viipurin ja 1903 Forssan puoluekokouksiin hän osallistui  Tampereen Työväenyhdistyksen edustajana. Vuolukka oli vuoden 1903 aikana myös organisoimassa kutsuntalakkoja, jonka vuoksi viranomaiset harkitsivat jopa hänen karkottamistaan.
Myöhemmin Vuolukka toimi muun muassa vuoden 1905 suurlakon aikana Turun lakkokomiteassa ja jatkoi poliittista aktivismiaan ainakin sisällissotaan saakka. Venäjän helmikuun vallankumouksen jälkeen hän kuului maaliskuussa 1917 perustettuun Tampereen vallankumouskomiteaan. Matti Vuolukka on haudattu syntymäpitäjänsä Tervolan hautausmaalle.
Kirjankustantajana

Kustannustoimintaa Vuolukka harjoitti vuodesta 1904 lähtien toiminimillä M. V. Vuolukka ja Matti Vuolukka & Kumpp. Hän julkaisi kymmeniä lähinnä sosialistisia ja ateistisia teoksia, joiden joukossa oli suomennoksia muun muassa August Bebelin, Edward Bellamyn, Robert G. Ingersollin, Karl Kautskyn, Paul Lafarguen ja Friedrich Max Müllerin tuotannosta. Suomalaisista työväenliikkeen vaikuttajista Vuolukka julkaisi Kössi Kaatran, Kaapo Murroksen, Esa Paavo-Kallion, Jukka Pohjolan ja Kaarlo Uskelan teoksia. Hän kustansi myös Ilmari Kiannon jumalanpilkkasyytteen aiheuttaneen teoksen Vapaauskoisen psalttari (1912) sekä Mustan raamatun käännöksen (1927).
Vuosina 1904–1909 Vuolukka toimitti Eteenpäin: Kalenteri kansalle -nimistä vuosikirjaa, joka sisälsi almanakan lisäksi muun muassa poliittisia kirjoituksia ja pilapiirroksia.
Aiheesta muualla

Matti Vuolukan toimittama Eteenpäin: Kalenteri kansalle 1906 digitoituna Kansalliskirjasto.
Mazzola

Mazzola voi tarkoittaa seuraavia:
Paikkoja

Mazzola, kaupunki Korsikassa, Ranskassa
Henkilöitä > Sukunimenä

Francesco Mazzola, Parmigianino (1503-1540), italialainen manieristinen taidemaalari
Rosario Mazzola (s. 1924), italialainen katolinen piispa
Sandro Mazzola (s. 1942), italialainen jalkapalloilija
Valentino Mazzola (1919-1949), italialainen jalkapalloilija.
Henkilöitä > Pelaajanimenä

Mazzola, oik. José Altafini, brasilialais-italialainen jalkapalloilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mazzola”, voi hakea sivunnimihaulla, laajalla sivunnimihaulla tai tekstihaulla.
Melissa Suffield

| Melissa Suffield> Henkilötiedot |
| --- | --- |
Syntynyt: 24. joulukuuta 1992 (ikä 31)
Näyttelijä
Aktiivisena:  2003–
Merkittävät roolit:  Lucy Beale (EastEnders)
Aiheesta muualla
IMDb 
Melissa Suffield (s. 24. joulukuuta 1992) on englantilainen näyttelijä, joka esitti Lucy Bealeä BBC:n EastEnders-televisiosarjassa vuodesta 2004 kesään 2010 saakka. Toukokuussa 2010 ilmoitettiin, että Suffield poistuisi sarjasta kesän aikana. Erottamisen syyksi ilmoitettiin hänen ”kuriton käytöksensä” kuvausten ulkopuolella. Hän ei itse pitänyt käytöstään, alkoholin nauttimista alaikäisenä, erottamisen arvoisena. Suffieldin korvaajaksi Bealen rooliin valittiin loppuvuodesta 2011 Hetti Bywater.
Filmografia

EastEnders – Lucy Beale (2004–2010)
Aiheesta muualla

Melissa Suffield Internet Movie Databasessa. (englanniksi)
Melissa Suffield (Arkistoitu – Internet Archive) Debi Allen Associatesin sivustolla.
Mesocapromys

| Mesocapromys |
| --- | --- |
 Cabreranhutia (Mesocapromys angelcabrerai)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Alaluokka::  Theria
Osaluokka::  Istukkanisäkkäät Eutheria
Lahko::  Jyrsijät Rodentia
Alalahko::  Piikkisikamaiset jyrsijät Hystricomorpha
Osalahko::  Piikkisikamaiset Hystricognathi
Heimo::  Hutiat Capromyidae
Alaheimo::  Hutiat Capromyinae
Suku::  Mesocapromys  Varona, 1970
Synonyymit
 Paracapromys Kratochvíl, Rodriguez, & Barus, 1978  Pygmaeocapromys Varona, 1979  Stenocapromys Varona & Arrendondo, 1979 
Katso myös
   Mesocapromys Wikispeciesissä   Mesocapromys Commonsissa 
Infobox OKNimi-testi OK: 
Mesocapromys on hutioiden (Capromyidae) ja hutioiden (Capromyinae) alaheimoon kuuluva jyrsijäsuku, jonka lajeja tavataan Kuubassa ja lähisaarilla.
Lajit

Sukuun kuuluu seuraavat viisi lajia:
Cabreranhutia (Mesocapromys angelcabrerai)
Isokorvahutia (Mesocapromys auritus)
Pörröhäntähutia (Mesocapromys melanurus)
Kääpiöhutia (Mesocapromys nanus)
Pikkumaahutia (Mesocapromys sanfelipensis)
Matalaenergiatalo

Matalaenergiatalo on rakennus, jonka tilojen lämmitykseen kuluvan energian kulutus on tavanomaista pienempi, korkeintaan 60 kWh/m² vuodessa eli puolet rakennusmääräykset täyttävän omakotitalon keskimääräisestä kulutuksesta. Määritelmä on Euroopassa jokseenkin vakiintunut. Matalaenergiatalojen rakentaminen on mahdollista tavanomaisella nykytekniikalla: riittävällä vaipan eristämisellä yhdistettynä energiatehokkaaseen ilmanvaihtoon.
Energiankulutus

Esimerkiksi pientalon koko elinkaaren ympäristökuormituksesta 80-90 % aiheutuu käytön aikaisesta energiankulutuksesta. Suomessa energian kokonaiskäytöstä kuluu vuosittain 22 % rakennuksien lämmitykseen. Asumisen osuus Suomen kasvihuonepäästöistä on noin 30 prosenttia. Matalaenergiatalosta hyötyvät kansantalous, ympäristö ja käyttäjät.
| Rakennusten energiatehokkuusluokitus: kulutuksen maksimiarvot kWh/m2 vuodessa> Luokka | Rakennusten energiatehokkuusluokitus: kulutuksen maksimiarvot kWh/m2 vuodessa> Saksa | Rakennusten energiatehokkuusluokitus: kulutuksen maksimiarvot kWh/m2 vuodessa> Ruotsi | Rakennusten energiatehokkuusluokitus: kulutuksen maksimiarvot kWh/m2 vuodessa> Suomi |
| --- | --- | --- | --- |
| A-luokka | 30 | 100 | 150 |
| B-luokka | 50 | 130 | 170 |
| C-luokka | 70 | 160 | 190 |
| D-luokka | 90 | 190 | 230 |

| Matalaenergia-, minimienergia- ja normitalon energiankulutus asuinneliötä kohti vuodessa Suomessa (taulukon tiedot ovat suuntaa antavia)[lähde? ]> Sijainti | Matalaenergia-, minimienergia- ja normitalon energiankulutus asuinneliötä kohti vuodessa Suomessa (taulukon tiedot ovat suuntaa antavia)[lähde? ]> Normitalo (minimi) | Matalaenergia-, minimienergia- ja normitalon energiankulutus asuinneliötä kohti vuodessa Suomessa (taulukon tiedot ovat suuntaa antavia)[lähde? ]> Matalaenergiatalo | Matalaenergia-, minimienergia- ja normitalon energiankulutus asuinneliötä kohti vuodessa Suomessa (taulukon tiedot ovat suuntaa antavia)[lähde? ]> Minimienergiatalo |
| --- | --- | --- | --- |
| Etelä-Suomessa | 60 kWh | 31 kWh | 16 kWh |
| Jyväskylän korkeudella | 70 kWh | 35 kWh | 19 kWh |
| Inarin korkeudella | 90 kWh | ~45 kWh | ~24 kWh |
Säästö

VTT:n mukaan matalaenergiatalon kustannukset nousevat 3-5 prosenttia normaalirakentamiseen verrattuna. Investoinnin takaisinmaksuaika on alle 10 vuotta. Oulun kaupungin rakennusvalvonnan ja rakennusyritysten selvityksen mukaan energiatehokkaan omakotitalon rakentaminen maksaa 4 000-8 000 euroa enemmän kuin tavanomainen talo.
Suunnittelun lähtökohdat

Matalaenergiatalojen suunnittelun lähtökohta on kestävä kehitys. Tavoitteena on, että energiaa, sähköä ja vettä kuluu vähemmän ja uusiutuvaa energiaa hyödynnetään tehokkaasti .
Suunnittelun avainasioita ovat rakennuksen koko ja muoto, massan sijoittelu tontille, vaipan lämmöneristys ja ilmanpitävyys, lämmitysjärjestelmä ja lämmöntuottotapa, lämmöntalteenotolla varustettu ilmastointi, pieni vedenkulutus, vähän kuluttavat vesikalusteet ja sähköratkaisut, sekä teknisten järjestelmien tarpeenmukainen ohjaus. Kiinnittämällä huomiota rakennuksen vaipan lämmöneristyskykyyn ja  tiiviyteen, sekä rakennuksen ilmanvaihtoon voidaan huomattavasti vaikuttaa rakennuksen energiankulutukseen.
Matalaenergiataloissa on eristettä normitaloa enemmän: seinät 30 cm (normi 25 cm), yläpohja 55 cm (50 cm) ja alapohja 20 cm (15 cm). Ikkunoiden ja ovien lämmönläpäisyarvo U-arvo on alle 1,0 (normi 1,0).
Suomi

Suomessa rakennusten lämmittämiseen kuluu 22 % energiasta. Rakennusten käyttö, ylläpito ja rakentaminen vie 40 % energiasta. Jos kaikki Suomen uudisrakennukset toteutettaisiin matalaenergiatekniikalla tilojen lämmitystarve putoaisi 5 % 10 vuodessa. Korjausrakentaminen antaisi saman vähennyksen energiatarpeessa. Suomessa matalaenergiatutkimus on verrattain vähäistä. Ekologisen rakentamisen ylioppilaan mukaan aihetta ei opeteta kunnolla korkeakouluissa ja yliopistossa. Tappioiksi muodostuvat energiakustannukset, kilpailuedun antaminen muille maille ja ilmastokatastrofin sosiaaliset, taloudelliset ja luonnontieteelliset menetykset.
Suomi > Suosio

Rakennustekniikantutkijoista osa on sitä mieltä, ettei olisi järkevää rakentaa muita kuin matalaenergiarakennuksia. Niiden hyödyt ovat moninaiset ja investoidun rahan saa moninkertaisesti takaisin. Matalaenergiarakentaminen ei ole kuitenkaan vielä yleisesti tunnettua. Matalaenergiarakennuksia rakennetaan Suomessa vähän, koska päätöksenteossa painotetaan rakennuskustannusten merkitystä rakennuksen koko elinkaaren kustannusten sijaan. Valmiita "Avaimet käteen" -periaatteella tehtyjä ratkaisuja on vaikeaa löytää. Koska tekniikan hyödyt ovat suurimmat käyttäjille ja yhteiskunnalle, poliittisten päättäjien ja kuluttajien pitäisi osata vaatia vaihtoehtoja.
Helsingin Sanomien kesällä 2008 neljälle suurelle rakennusliikkeelle tekemän kyselyn mukaan Uudeltamaalta ei löytynyt ko. yrityksiltä yhtäkään D-luokkaa parempaa rivitalokohdetta. Kyselyn rakennusliikkeet lupasivat tällaisia taloja joskus tulevaisuudessa.
Suomi > VTT:n tutkimukset

Matalaenergiarakentaminen ei vaadi erikoistekniikkaa, vaan perustuu jo olemassa oleviin, toimiviksi havaittuihin ratkaisuihin. Matalaenergiaratkaisut nostavat rakennuskustannuksia noin 3-5 %. Investoinnilla lämmitysenergian kulutus putoaa alle puoleen.VTT:n tekemien laskelmien (arvioiden) mukaan rakennustavan muutoksella voitaisiin helposti pienentää koko Suomen energiantarvetta. Mikäli kaikki uudet asuinrakennukset tehtäisiin matalaenergiataloiksi vuoden 2000 normien sijaan, niin 25 vuoden päästä kulutuksen vuotuinen pieneneminen vastaisi Loviisan ydinvoimalan tuottamaa energiamäärää. Rakennusten energiankulutusta voidaan laskea myös jälkeenpäin tehtävillä toimilla. Samalla usein sisäilman laatu ja asumismukavuus parantuvat.
Historia

1978 Bruno Erat rakensi Suomeen ensimmäisen passiivista aurinkoenergiaa hyödyntävän talon
1980 Saksassa ja Itävallassa alkoi julkinen alan tutkimus
1992 Ensimmäinen passiivitalo (15 kWh/m²/a) Darmstad Saksa (normi 100-120 kWh/m²/a)
1996 Passivhaus-Institut Saksa
2005 7000 passiivitaloa Saksassa, Suomessa ei yhtään
2005 Norjan asuntorahasto myöntää lainoja vain matalaenergiataloille
2005 Espanjassa aurinkolämmitys pakolliseksi uudisrakentamisessa ja korjausrakentamisessa
2008 Suomessa energiatodistus
Aiheesta muualla

Energiatehokas koti -sivusto, Motiva.
Rakentaminen (Arkistoitu – Internet Archive), Motiva
Kuinka säästät ostoenergiaa omakotitalon lämmityksessä (Arkistoitu – Internet Archive), Oulun kaupungin rakennusvalvontavirasto, 2007.
Jyri Nieminen: Matalaenergiarakentaminen  7.5.2007. VTT. Arkistoitu 8.10.2007. Viitattu 26.6.2007.
Energiapihi rakentaja on yksin, Taloussanomat, 17.2.2008.
Pohjoismaiden ensimmäisten matalaenergiakerrostalojen rakentaminen alkaa Espoossa ja Heinolassa (Arkistoitu – Internet Archive), Rakennusliike Reponen Oy, 2008.
Ympäristö ja asuinmukavuus etusijalla Lahden Ankkurissa, Sivut 4-6[vanhentunut linkki], Schneider Electric, 2011
Rakentaminen ja kestävä kehitys
| --- | --- |
Yhdyskuntasuunnittelu:   ympäristövaikutusten arviointi  ekokylä  yhteisökylä 
Suunnitteluperiaatteet:   ekorakentaminen  aurinkoarkkitehtuuri  matalaenergiatalo  passiivitalo  nollaenergiatalo  plusenergiatalo 
Lämmitys:   aurinkolämmitys  kaukolämpö  lämpöpumppu  maalämpö  puupelletti  takka 
Talotekniikka:   ilmanvaihtokone  aurinkokenno  energiansäästölamppu 
Rakennustekniikka:   rakennuksen vaippa  lämmöneriste  ilmansulku  ikkuna 
Perinnerakentaminen:   hirsirakentaminen  olkipaalirakentaminen  savirakentaminen  turpasmökki  terva  keittomaali 
Organisaatiot:   ympäristöhallinto  Ympäristöministeriö  Ympäristökeskus  Motiva
Metsänhoidonneuvoja

Metsänhoidonneuvoja on Suomessa metsätalouden asiantuntija.
Metsänhoidonneuvoja 1930-luvun Suomessa

Metsänhoidonneuvojan tehtävänä 1930-luvun Suomessa oli herättää maalaisväestössä harrastusta metsän tarkoituksenmukaiseen hoitamiseen sekä pyynnöstä laatia ehdotuksia metsänjakotöiksi ja muiksi metsätöiksi sekä ajan salliessa johtaa tällaisia töitä. Metsänhoidonneuvojan tuli myös antaa maanviljelijöille neuvoja ja opastusta metsänhoitoasioissa yleensä.
Metsänhoidonneuvojat ilmoittivat joka vuoden alussa sanomalehtikuulutuksilla, milloin ja millä osoitteella heitä saattoi tilata.
Mauritz Johansson

| Mitalit> Maa:   Ruotsi.Miesten ammunta. Olympialaiset  | Mitalit> Maa:   Ruotsi.Miesten ammunta. Olympialaiset  | Mitalit> Maa:   Ruotsi.Miesten ammunta. Olympialaiset  | Maa:   Ruotsi> Miesten ammunta. |
| --- | --- | --- | --- |
|  Hopeaa | Pariisi 1924 | 100 m hirvi, kertalaukaukset, joukkuekilpailu |  |
|  Pronssia | Pariisi 1924 | 100 m hirvi, parilaukaukset, joukkuekilpailu |  |
Gustaf Mauritz Johansson (19. maaliskuuta 1881 Bottnaryd – 7. lokakuuta 1966 Lidingö) oli ruotsalainen ampuja ja olympiamitalisti. Hän edusti seuratasolla Stockholms SkarpSF:ää.
Johansson osallistui Pariisin olympialaisiin 1924, joissa hän oli voittamassa hopeaa 100 metrin hirven kertalaukauksien joukkuekilpailusta sekä pronssia parilaukausten joukkuekisasta. Hän oli kertalaukausten henkilökohtaisessa kilpailussa jaetulla seitsemännellä ja parilaukausten kilpailussa jaetulla viidennellätoista sijalla samoissa olympialaisissa.